Vredendal-Noord Primêr hoofkrisis - My Matzikama | My Matzikama
Vredendal-Noord Primêr hoofkrisis
Ongelukkige ouers van leerders by Vredendal-Noord Primêr het al vir die afgelope twee weke elke oggend voor die skool bymekaar gekom om te keer dat kinders die skool betree.
Die rede hiervoor is dat ouers ontsteld is oor die proses waarvolgens die nuwe skoolhoof, me. Maryna de Lange, aangestel is en dat mnr. Lincoln Wildschut, wat sy plek volgestaan het as waarnemende skoolhoof, nie vir die posisie oorweeg is nie.
Hennie Nell, woordvoerder van die ongelukkige ouers, sê die ouers het reeds ŉ memorandum aan die skoolhoof, me. De Lange en mnr. George Claassen, kringbestuurder van Kring 5, oorhandig waarin staan dat die aanstellingsproses aan die ouers verduidelik moet word. Hulle moet ook verduidelik waarom mnr. Wildschut nie oorweeg is vir die pos nie.
In die memorandum staan die volgende:
Hiermee gee ons kennis dat ons volstaan by ons memorandum wat ons op Maandag, 24 Julie, oorhandig het, dat ons as ouers en die gemeenskap by die vergadering van Woensdag, 2 Augustus, die volgende resolusies geneem het:
Ouers voel dat me. de Lange nie welkom by die skool is nie totdat die ondersoek afgehandel word.
Daar moet ook ŉ onafhanklike ondersoek plaasvind.
Ouers voel ook dat mnr. Claassen van die plaaslike WKOD ook ondersoek moet word.
Daar sal ook ŉ derde party aangestel word om die skool tydelik te bestuur om verdere verdeling tussen die skoolpersoneel te voorkom.
“Die ouers voel dat hulle eerder hul kinders by die huis wil hou tot die ondersoek suksesvol opgelos is,” sê Nell.
Nell voeg ook by dat Alan Meyer, hoofdirekteur van die Wes-Kaapse Onderwys Departement, beloof het om teen Maandag, 7 Augustus, ŉ ondersoekspan te stuur om na die saak te kyk.
Vir meer inligting kontak Hennie Nell 076 620 9690 of stuur ŉ e-pos na hennienell0011@gmail.com
Foto verskaf aan Netwerk24.
Nouveau en Miladys vroueoggend ’n groot sukses
Op Saterdag 26 Mei het die Matzikama-streek se vroue by Nouveau Kollege bymekaar gekom om ’n ontspannende vroueoggend saam...
Vredendal Volle Evangelie Kerk hou gebedsessie
Vredendal Volle Evangelie Kerk, wat geleë is in Vredendal-Noord, hou ’n gemeenskap-gebedsessie wat op Hemelvaartdag, 25 Mei, plaasvind. ...
Oosterse tee by tehuis vir bejaardes ’n groot sukses
Op 26 Januarie het Vredendal se tehuis vir bejaardes hul maandelikse tee gehou. Die tema van die tee was...
BMG help met Voer-’n-boer-projek
Die Voer-’n-boer-projek is ’n instansie wat nie-bederfbare produkte insamel wat by die Bearing Man Group (BMG) op Vredendal afgegee...
Letsatsi Lodge se buffet-ete
Lestatsi Lodge op Vanrhynsdorp bied op Sondag, 25 Junie, ŉ heerlike buffet-ete aan vir net R95 per persoon. Op...
Calvinia vra waterhulp
Calvinia, wat in die Noord-Kaap geleë is, is in moeilikheid en ons wil asseblief soveel moontlik mense vra om...
Lefra Produksies doen dit weer – vanjaar se splinternuwe klug is … wag vir dit … My Vrou se...
Matzikama Got talent-kompetisieSteilhoogte Primêr se graad 7-leerderkamp